Mängutoa-sünnipäeva kingi suurus - Perekooli Foorum
Esileht › Väikelaps › Mängutoa-sünnipäeva kingi suurus
Teema: Mängutoa-sünnipäeva kingi suurus
Tean, et sellele ei ole ühest õiget vastust ja sõltub võimalustest jne, aga tahaksin siit mingit keskmist vahemikku teada saada, sest ei ole aastaid sellistel sünnipäevadel käinud 🙂 Endale tundub, et u 15 eur oleks piisav.
15-20.- Mängutoas siis mingi 2-6a sünnipäev?
Kas on vahet, kus pidu toimub?
Meie kingid on 10-20, sõltuvalt, mis parasjagu asjalik tundub.
Kui 2 last ühest perest läheb, palju siis peaks panema, olen ise ca 25-30 kokku pannud, päris 40 eurot kokku läheks kulukaks kui näiteks ühte kuusse mitu sünnipäeva tuleb. Natuke sõltub ka sellest, kas tegu lihtsalt rühmakaaslase või parema sõbraga.
Rühma/koolikaaslase sünnipäev 10€, kellega rohkem sõbrustab (käib külas, lisaks koolile ka koos trennis jne) 15€.
Kui lähme perega sünnipäevale (3 last ja 2 täiskasvanut, vahel jääb pisem laps ja 1 täiskasvanud koju), siis 25€.
Üldiselt on sarnaselt ka meie lastele toodud.
Kasutaja on kirjutanud teemasse 2 korda. Täpsemalt 01.02 13:23; 01.02 18:58;
Mida te ostate selle 10euro eest? Vaadates letis hindu,siis normaalsed asjad maksavad vähemalt poole rohkem.
Mängutoa sünnipäevale läheb laps ümbrikuga, milles sees kaart ja 10 eurot. Isegi siis nii, kui kutsel pole märget, et kink võiks mahtuda ümbrikusse. Ainult väga-väga heale sõbrale võib viia päris kingituse, kui on teada, mida sõber tahab.
Mina ei poolda asjade kinkimist, kui on kutsutud kogu rühm või klass. Enamikuga nendest kingitustest pole midagi teha isegi siis, kui asjalik asi: sünnipäevalapsel see juba olemas või kingitakse korraga 4 ühesuhust asja.
#3348552:
Kui 1-2last lähevad, siis 15€, kui läheme neljakesi, siis 20-25€.
#3349036:
Koolilapsel paneme selle 10€ koos kaardiga ümbrikusse. Üldjuhul on kutsel kirjas, et kingitus võiks mahtuda ümbrikusse.
Lasteaialapse puhul küsin vanemalt, kas on konkreetset kingisoovi või millest laps huvitub. Pusled, väiksed legokomplektid, hot wheels vms autod, loomade väikesed figuurid, värviraamatud, templite komplekt, näpurula, lauamäng jne. Eriti tore on, kui poes on soodukas, siis on valik ka parem.
Laste klassikaaslaste või lasteaiasõprade sünnipäevadele minnes nt 10 eurot või samas summas kinkekaart + mingi väike jubin, mis rõõmu võiks teha. Laste lähemad sõbrad, kellega rohkem suhtlevad, siis 15 eurot ümbrikusse või samas summas kinkekaart (kui just pole mingis konkreetses kingituses kokku lepitud). Minu arust pole vahet, kas pidu peetakse kodus või mängutoas, laste sünnipäevad on juba aastaid kingi osas üsna samad, kuidas kellelgi, 10-15 euro väärtuses kink või raha või kinkekaart.
Lasteaiasõbra sünnipäevale minnes 10€ ümbrikusse kaardi vahele ning šokolaaditahvel ka.